Ciudat de Mónegue

A Ciudat de Mónegue, conoixita tamién como la Ròca (en occitán Mónegue-Ciutat u la Ròca; en monegasco Mùnegu Autu; en francés Monaco-Ville u le Rocher; en italiano Moneghe-la Città u la Rocca) ye un d'os once barrios d'ista ciudat estato moderna que ye o prencipau de Mónegue. D'antis mas, yera un municipio.

Ye a parti mas antiga d'o prencipau. Se le diz "la Ròca", ya que ye construita sobre a Roca de Mónegue, un chicot tozal. Iste barrio agrupa o mas esencial d'as institucions politicas d'o país:
 o Palacio de Mónegue.
 a Casa d'a Villa.
 a seu d'o Gubierno.
 o Consello nacional (parlamento).
 o Consello comunal.
 os tribunals.
 a garchola.

 Historia 
Ye en iste puesto a on os focenses de Massalia (Marsiella) establioron a colonia de Monoicos en o sieglo VI aC. Monoicos yera asociata a Hercules, con o nombre d'Hercules Monoecus.

O 10 de chunio de 1215, debito a os continos seches de piratas, se construyió una fortaleza sobre a Roca con l'obchectivo de fer-ne una posición estratechica militar y de controlar a rechión.

O 8 de chinero de 1297, Francisco Grimaldi, descendient d'Otto Canella, un consul de 1133, s'estableixe en a fortaleza. Como teneba d'un chicot exercito, se disfraza de monche franciscano ta dentrar-ie, antis d'ubrir as puertas a os suyos soldatos. D'iste episodio en naixe a suya embotada, Malizia ("que tien malicia"). Ye por ixo que hue en o escudo de Mónegue apareixen dos franciscanos armatos.

A constitución munegasca de 1911 dividió o prencipau en tres comunas, encara que nomás duró dica 1917.

 Turismo 
En o casco antigo bi ha a plaza d'o Palacio de Mónegue, o fuerte d'Antonio (1710), o Museu Oceanografico de Mónegue, os chardins de Sant Martin, d'os Remparts y d'o paseyo de Santa Barbara, o gubierno, as fuents y as estatuas d'a plaza de Sant Nicolau, a seu de Mónegue y tamién tien a-saber-las ilesias y capiellas.

 Vinclos externos 

Categoría:Barrios de Mónegue